Diari Oficial de la Generalitat Valenciana


Sumari del DOGV 4867, del 21-10-2004 (2004/10779)

Informació pública de la convocatòria per a ocupar quatre places d'oficial de la policia local, per promoció interna, per mitjà de concurs-oposició, (codis 1302008, 1302009, 1302013 i 1302014) i per a ocupar una plaça d'oficial de la policia local, del torn de mobilitat (codi 1302015).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4867

Data del DOGV
:   21-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10828


Data del document
:   07-09-2004

Organisme emissor
:   Ajuntament d'Alcoi

Tipus de document
:   Convocatòria

Correcció d'errades

 Descriptors 

:   * Alcoi
    * concurs administratiu
    * administració local
    * policia

Informació pública de la convocatòria per a ocupar quatre places d'oficial de la policia local, per promoció interna, per mitjà de concurs-oposició, (codis 1302008, 1302009, 1302013 i 1302014) i per a ocupar una plaça d'oficial de la policia local, del torn de mobilitat (codi 1302015). [2004/S10127]
  
Preliminar. La convocatòria que regula aquestes bases està subjecta també al que determinen les bases genèriques de l'Ajuntament d'Alcoi, que es van publicar en el Butlletí Oficial de la Província d'Alacant, núm. 294, del dia 23 de desembre de 2000.
  
Base primera. Sistema de selecció
  
a) Es convoca els interessats a ocupar, com a funcionaris de carrera, quatre places d'oficial de la policia local, a més de les vacants que s'hi puguen produir fins a la data de realització de les proves, i les que no s'ocupen pel sistema de mobilitat, enquadrades en l'escala d'administració especial, subescala serveis especials, classe policia local i els seus auxiliars, i en el grup C.
  
b) El sistema de selecció dels aspirants serà el de promoció interna.
  
Base segona. Requisits dels candidats
  
Els aspirants hauran de reunir els requisits que s'indiquen en les bases genèriques, a més dels següents:
  
a) Ser funcionari de carrera, integrat en la subescala de serveis especials, classe policia local i els seus auxiliars, d'aquest ajuntament.
  
b) Haver estat, almenys dos anys, en la categoria d'agent de la policia.
  
Tenir els permisos de conduir que habiliten per a la conducció de les classes B, inclòs el BTP, i A que permeta la conducció de motocicletes amb unes característiques de potència que no sobrepassen els 25Kw o una relació potència/pes no superior a 0,16 kw/kg.
  
Tenir el títol de Batxiller Superior o equivalent.
  
Haver abonat, per mitjà del procediment assenyalat en les bases genèriques, en concepte de drets de selecció, la quantitat de 30 €.
  
Base tercera. Tribunal
  
President: l'alcalde president de l'Ajuntament o el regidor en qui delegue.
  
Vocals:
  
- Un representant del professorat oficial, designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- Un funcionari de carrera de la corporació.
  
- El cap del Cos de la Policia Local de l'Ajuntament d'Alcoi o, si de cas hi falta, un funcionari d'igual o superior categoria.
  
- Dos representants de la Comissió de Personal i Règim Interior.
  
- Dos representants designats per la Junta de Personal de l'Ajuntament d'Alcoi.
  
- Secretari: el de la corporació o funcionari en qui delegue, el qual, a més a més, actuarà com a vocal.
  
La composició del tribunal inclourà la dels suplents respectius.
  
Es podran nomenar assessors del tribunal per a les proves tècniques. El nomenament dels assessors s'haurà de fer públic juntament amb el del tribunal.
  
Base quarta. Procés selectiu
  
Proves prèvies
  
Abans de començar les proves, es realitzarà un exercici o prova psicotècnica d'aptituds i de personalitat.
  
Aquesta prova es qualificarà com a apte o no apte i tindrà caràcter eliminatori. Els factors que s'hi tindran en compte i el barem aplicable són els que figuren en l'Ordre de la Conselleria d'Administració Pública, del 5 de desembre de 1994 (DOGV del 23 de desembre de 1994), en la redacció donada per l'Ordre del 22 de desembre de 1997 (DOGV del 3 de febrer de 1998), de la Conselleria de la Presidència, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
2) Proves físiques. Abans de l'inici de les proves físiques, els aspirants hauran d'aportar un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria que es tracte, així com que no estan impedits o incapacitats per a l'accés a la funció pública.
  
Es tindran en compte els barems següents en consideració a l'edat i el sexe dels aspirants.
  
Barem d'edats masculí
  
Quadre d'edats 1 2 3
  
Fins 30 anys 4,20- 3,75m 60-
  
De 31 a 35 anys 4,50- 3,50m 1,10-
  
De 36 a 40 anys 5,30- 3,25m 1,30-
  
De 41 a 45 anys 1.500m 3,00m 1,30-
  
De 46 a 50 anys 1.300m 2,75m 1,40-
  
Més de 50 anys 1.200m 2,40m 1,55-
  
Barem d'edats femení
  
Quadre d'edats 1 2 3
  
Fins 30 anys 4,50- 3,10m 1,10-
  
De 31 a 35 anys 5,20- 2,90m 1,20-
  
De 36 a 40 anys 6,00- 2,70m 1,35-
  
De 41 a 45 anys 1.300m 2,50m 1,45-
  
De 46 a 50 anys 1.200m 2,30m 1,55-
  
Més de 50 anys 1.000m 2,10m 2,10-
  
Proves
  
1. Cursa de resistència 1.000 metres
  
2. Salt de longitud amb impuls
  
3. Natació 50 metres.
  
3.1 La qualificació d'aquest exercici serà d'apte o no apte, i s'hauran de superar com a mínim dues de les tres proves per a ser declarat apte.
  
3.2 La superació d'aquesta prova tindrà una validesa de quatre anys des de la seua realització, amb independència de l'edat de l'aspirant, i queden exempts de realitzar-la aquells que, en el dit període, l'hagen superada.
  
3) Proves mèdiques. Aquesta prova es valorarà com a apte o no apte i tindrà caràcter eliminatori. El quadre d'exclusions mèdiques és el que figura en l'Ordre de la Conselleria d'Administració Pública, del 5 de desembre de 1994 (DOGV del 23 de desembre de 1994), en la redacció donada per l'Ordre del 22 de desembre de 1997 (DOGV del 3 de febrer de 1998), de la Conselleria de Presidència, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
Fase d'oposició
  
L'article 2 de l'Ordre de la Conselleria de Justícia i Administracions Públiques, que desenvolupa el Decret 88/2001, del 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, diu: «Promoció interna. En les convocatòries per a l'ingrés en les categories d'oficial i agent per promoció interna, d'acord amb el que s'estableix en la regulació sobre funció pública, s'establirà l'exempció total o parcial de les proves o exercicis realitzats amb anterioritat en la categoria immediata inferior; encaminades a acreditar coneixements ja exigits per a l'ingrés en aquella. No serà procedent l'exempció anterior quan s'haja produït una variació substancial dels continguts de les proves.»
  
Els aspirants hauran de sol·licitar quines proves o exercicis volen que se'ls revaliden.
  
Primer exercici
  
Consistirà a respondre correctament per escrit un qüestionari d'un mínim de 50 preguntes i un màxim de 75 preguntes, amb quatre respostes alternatives una de les quals és vertadera, en un temps màxim d'1 hora i 30 minuts, sobre els temes assenyalats en els grups I a IV, ambdós inclosos, del temari que s'indica per a cada categoria. Per a la correcció d'aquesta prova es tindran en compte, en tot cas, les respostes errònies.
  
La qualificació d'aquest exercici serà de 0 a 10 punts, i s'haurà d'obtenir una qualificació de 5 punts per a superar-lo.
  
Segon exercici
  
Consistirà a realitzar un exercici escrit, amb una durada màxima d'1 hora, que fixarà el tribunal abans de la seua realització, que versarà sobre el desenvolupament d'un supòsit policíac sobre les activitats, funcions i serveis propis de l'ocupació a la qual s'opta, així com, si és procedent, sobre la redacció de documents policíacs. S'hi valorarà la claredat i l'exposició de totes aquelles actuacions i mesures hagen d'adoptar en relació amb el supòsit plantejat.
  
Es podran acompanyar o fixar sobre un plànol que aporte el tribunal les actuacions policíaques.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punts per a superar-lo.
  
Tercer exercici
  
Consistirà a desenvolupar per escrit durant un temps màxim d'una hora i trenta minuts i un mínim d'una hora, dos temes elegits per l'aspirant de quatre extrets per sorteig, dels grups primer a quart, ambdós inclosos, que componen el temari. Els dits temes seran llegits en sessió pública davant del tribunal, que podrà formular les preguntes o els aclariments que sobre els temes considere oportuns. S'hi valorarà la claredat d'idees i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar-lo s'haurà d'obtenir un mínim de 5 punts.
  
Quart exercici
  
Consistirà a exposar per escrit un tema dels que componen el grup cinqué en un temps màxim d'1 hora i un mínim de 45 minuts, i es valoraran els coneixements exposats, la claredat en l'exposició, neteja, redacció i ortografia, el qual, en tot cas, serà llegit per l'aspirant en una sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'aquest exercici serà de 0 a 5 punts.
  
Cinqué exercici
  
Aquest exercici, de caràcter obligatori i no eliminatori, consistirà a traduir del castellà al valencià i viceversa un text proposat pel tribunal, durant un temps màxim d'una hora.
  
Aquest exercici es qualificarà de 0 a 2 punts.
  
Fase de concurs
  
a) Legislació aplicable
  
Ordre del 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places en els cossos de la Policia Local de la Comunitat Valenciana. Supletòriament, el que es preveu en el número 9 de l'annex únic de l'Ordre del 20 de gener de 1998, de la Conselleria de la Presidència.
  
b) Titulació acadèmica: Fins a un màxim de 15 punts.
  
Es valoraran les titulacions acadèmiques acreditades pels concursants, d'acord amb l'escala següent:
  
Títol de doctor: 10 punts
  
Llicenciat o equivalent : 8 punts
  
Diplomat universitari o equivalent: 7 punts
  
Diplomat en criminologia: 7 punts
  
Batxillerat, Formació Professional de Segon Grau, accés a la universitat: 5 punts
  
Superació de les proves d'accés a la universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat solament es computarà una d'aquelles. La possessió del títol de Batxillerat o Formació Professional de Segon Grau exclourà la valoració de les proves d'accés a la universitat per a majors de 25 anys.
  
c) Grau personal
  
S'adjudicarà un màxim de 3 punts per la possessió d'un determinat grau personal:
  
1. Per posseir un grau personal superior a 17: 3 punts
  
2. Per posseir un grau personal igual a 17: 2 punts
  
3. Per posseir un grau personal inferior a 17: 1 punt
  
d) Antiguitat: Fins a un màxim de 20 punts.
  
Per cada any complet d'antiguitat en la mateixa escala i categoria de la policia local o superior: 1,50 punts
  
Per cada any complet d'antiguitat i categoria inferior de la policia local: 1,25 punts
  
Per cada any complet d'antiguitat en altres forces i cossos de seguretat, 0,50 punts per cada any complet, fins a un màxim de 10 punts.
  
Per cada any complet d'antiguitat en qualsevol administració pública, 0,25 punts per any complet, fins a un màxim de 10 punts.
  
e) Altres mèrits
  
Fins a un màxim de 15 punts.
  
1. Coneixement del valencià acreditat amb el certificat oficial de la Junta Qualificadora de Coneixements de Valencià:
  
- Coneixements Orals: 0,75 punts
  
- Certificat de Grau Elemental: 1,25 punts
  
- Certificat de Grau Mitjà: 2,50 punts
  
- Certificat de Grau Superior: 3 punts
  
2. Coneixement d'un o més idiomes comunitaris, acreditats documentalment mitjançant certificació expedida per la facultat o escola oficial reconeguda: 3 punts.
  
La superació dels distints cursos complets que formen els estudis oficials de les distintes facultats o escoles oficials es valorarà amb 0,60 punts per curs complet.
  
f) Assistència a cursos: Fins a un màxim de 30 punts.
  
Per la realització de cursos organitzats pel Ministeri de l'Interior (o altres ministeris relacionats amb la funció policíaca i ajustats al barem següent), l'Institut Valencià de Seguretat Pública o organismes anàlegs, o en escoles de policia de les corporacions locals i reconeguts per l'Institut Valencià de Seguretat Pública, ajustats al barem següent:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima establida més amunt, la puntuació d'aquests s'obtindrà per la suma del còmput d'hores i/o assistència a aquests. En el cas d'haver impartit hores com a professor en els cursos, es puntuarà amb el barem corresponent al certificat d'aprofitament, sense que se supere per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, del 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri d'Interior o altres ministeris o conselleries relacionats amb la funció policíaca o organismes anàlegs, escoles de policia de les corporacions locals o de les comunitats autònomes, ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no es puntuaran.
  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No es puntuaran si ja es van tenir en compte a efectes de titulació acadèmica per a promoció interna.
  
g) Premis, distincions i condecoracions: Fins a un màxim de 10 punts.
  
- Per estar en possessió de la Placa Col·lectiva al Mèrit Policíac de la Generalitat Valenciana: 1 punt
  
- Per estar en possessió de la Placa Individual al Mèrit Policíac de la Generalitat Valenciana: 3 punts
  
- Per estar en possessió de la Medalla al Mèrit Policíac de la Generalitat Valenciana: 2 punts
  
- Per ser objecte de felicitació o menció individual pel director general de la Conselleria competent en matèria de Policia Local: 1 punt per cada una
  
- Per ser objecte de felicitació o menció col·lectiva pel director general de la Conselleria competent en matèria de policia local: 0,25 punts per cada una
  
- Per condecoracions concedides per altres administracions públiques en reconeixement a la lloable, extraordinària i meritòria actuació policíaca a títol individual, 0,50 punts per cada una. Si la condecoració és concedida a títol col·lectiu la puntuació serà de 0,25 punts per cada una.
  
- Per premis, distincions, felicitacions o mencions concedides per altres administracions públiques en reconeixement a la lloable, extraordinària i meritòria actuació policíaca a títol individual, 0,25 punts per cada un.
  
h) Altres mèrits: Fins a un màxim de 4 punts.
  
Es valoraran els coneixements relacionats amb l'administració i gestió de recursos humans, informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el pla de formació contínua i altres, degudament acreditats i no valorats en els apartats anteriors, lliurement considerats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policíaca, i reconeguts per l'Institut Valencià de Seguretat Pública, es valoraran fins a un màxim de 0,50 punts.
  
Les publicacions relacionades amb l'activitat policíaca es valoraran fins a un màxim de 0,75 punts per cada una.
  
i) Entrevista personal
  
Es realitzarà davant del tribunal qualificador i es valorarà fins a un màxim de 10 punts, amb el contingut i la puntuació que s'indica a continuació:
  
- Coneixements del terme municipal, llista de carrers, serveis, institucions, organització i administració municipals i altres de particular interés per a la població local de l'Ajuntament d'Alcoi, s'acreditaran mitjançant la superació d'una prova objectiva, que consistirà en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
- Entrevista personal. S'hi valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe a un mínim de 20 punts.
  
Temari
  
Grup I
  
Dret constitucional i administratiu
  
Tema 1. La Constitució espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. La ratificació.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre el Govern i les Corts Generals. El Poder Judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i de les llibertats.
  
Tema 6. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. l'administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. La audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: Institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II
  
Règim local i policia
  
Tema 11. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El Ple de l'Ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans de l'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local - ciutadà. Principis bàsics i normes d'actuació. Suports ètics. Règim disciplinari dels funcionaris de policia local.
  
Tema 19. La legislació sobre policies locals i de Coordinació de Policia Local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retribuïdor de les policies locals de la Comunitat Valenciana. Premis i distincions.
  
Grup III
  
Dret penal, policia administrativa i sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte
  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; l'abandonament de la destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, frau i exaccions il·legals, negociacions i activitats prohibides als funcionaris públics.
  
Tema 26. La Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i l'escorcoll en un lloc tancat.
  
Tema 27. La policia judicial. De la comprovació del delicte i indagació del delinqüent. Funcions de la policia local com a policia judicial. L'atestat policíac.
  
Tema 28. Policia administrativa. Protecció Civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situacions de desastres.
  
Grup IV
  
Policia de trànsit i circulació
  
Tema 31. El trànsit i la seguretat vià
  
ria: concepte i objectius. L'home coma element de seguretat viària. Els conductors. Els vianants. El vehicle. Les vies.
  
Tema 32. La normativa sobre trànsit, circulació de vehicles de motor i seguretat viària: La Llei de Bases i el seu text articulat. Tipificació de les infraccions principals. Infraccions de trànsit que constitueixen delicte. El Codi de Circulació i els seus preceptes encara vigents.
  
Tema 33. El Reglament General de Circulació. Estructura. Normes principals de circulació.
  
Tema 34. El Reglament General de Conductors. Normes generales. Classes dels permisos de conduir i els seus requisits. Validesa. Equivalències.
  
Tema 35. El Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policíaques.
  
Tema 36. El Reglament del Procediment Sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policíaques.
  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la Policia Local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit i seguretat viària. El Consell Superior de Trànsit. Consideració especial de les competències municipals.
  
Grup V
  
Temes sobre història local, llista de carrers, terme municipal, cultura local, institucions relacionades amb la Policia.
  
Tema 41. La història d'Alcoi. Festes i tradicions històriques i culturals d'Alcoi.
  
Tema 42. El terme municipal d'Alcoi: situació, extensió, límits i característiques geogràfiques. Barris i partides d'Alcoi.
  
Tema 43. La llista de carrers d'Alcoi. Estructura i característiques. Accés dels vianants i del trànsit rodat als serveis públics i als equipaments principals.
  
Tema 44. Institucions relacionades amb la policia local. Centres oficials i d'interés públic.
  
Bases específiques per a ocupar una plaça d'oficial de la policia local, del torn de mobilitat (codi 1302015)
  
Preliminar. La convocatòria que regula aquestes bases està subjecta també al que determinen les bases genèriques de l'Ajuntament d'Alcoi, que es van publicar en el Butlletí Oficial de la Província d'Alacant, núm. 294, del dia 23 de desembre de 2000.
  
Base primera. Objecte de la convocatòria
  
a) Es convoca els interessats a ocupar, com a funcionaris de carrera, una plaça d'oficial de la policia local, enquadrada en l'escala d'administració especial, subescala serveis especials, classe policia local i els seus auxiliars, i en el grup C de titulació
  
b) El sistema de selecció dels aspirants serà el concurs de mèrits.
  
Base segona. Requisits dels candidats
  
Els aspirants hauran de reunir els requisits que s'indiquen en les bases genèriques, a més dels següents:
  
a) Ser funcionari de carrera, de la categoria que es convoca, integrat en la subescala de serveis especials, classe policia local i els seus auxiliars, de qualsevol dels municipis de la Comunitat Valenciana de la categoria que s'hi convoca.
  
b) Haver ocupat almenys dos anys el lloc de treball des del qual es concursa.
  
c) Que no li queden menys de cinc anys per a passar a la situació de segona activitat.
  
Tenir els permisos de conduir que habiliten per a la conducció de vehicles automòbils i motocicletes, destinats al servei d'urgència o emergències.
  
No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el quadre d'exclusions mèdiques establit en aquestes bases.
  
No estar suspés ni inhabilitat fermament per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, es consideraran anul·lades totes les actuacions pel que fa a aquest aspirant
  
Base tercera. Procés selectiu
  
Legislació aplicable
  
La legislació aplicable és la prevista en el Reial Decret 28/1990, de 15 de gener, el Reglament General de Provisió de Llocs de Treball i Formació Professional dels Funcionaris Civils de l'administració de l'Estat, d'aplicació supletòria en l'administració local. A més, és d'aplicació el que disposa la Llei 2/90, de 4 d'abril, de la Generalitat Valenciana, i l'Ordre de 5 de desembre de 1994, de la Conselleria d'Administració Pública, per la qual s'aprova el barem general d'aplicació als concursos de mèrits per a la provisió de places dels cossos de la policia local de la Comunitat Valenciana; i l'Ordre de 5 de desembre de 1994, de la Conselleria d'Administració Pública, rectificada per l'Ordre de 22 de desembre de 1997, de la Conselleria de la Presidència, per la qual s'estableixen els criteris mínims de selecció dels policies locals de la Comunitat Valenciana en les proves físiques, psicotècniques i reconeixement mèdic. A més, la Llei 7/1985, del 2 d'abril; el Reial Decret Legislatiu 781/1986, de 18 d'abril; el Decret 69/1986, del 2 de juny (DOGV de 20 de juny de 1986); el Reial Decret 896/1991, de 7 de juny; el Reial Decret 2617/1985, de 9 de desembre; la Llei 6/1999, de 19 d'abril, de la Generalitat Valenciana; el Decret 88/2001 i altres normes d'aplicació.
  
Proves prèvies
  
1. Abans de començar la valoració del concurs es realitzarà un exercici o prova psicotècnica d'aptituds i de personalitat. Els factors que s'hi han de valorar i el barem que s'hi ha d'aplicar són els que figuren en l'Ordre de la Conselleria d'Administració Pública, de 5 de desembre de 1994 (DOGV de 23 de desembre de 1994), rectificada per l'Ordre del 22 de desembre de 1997 (DOGV de 3 de febrer de 1998), de la Conselleria de la Presidència, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
Aquesta prova es qualificarà com a apte o no apte i tindrà caràcter eliminatori.
  
2. Proves mèdiques. Aquesta prova es qualificarà com a apte o no apte i tindrà caràcter eliminatori. El quadre d'exclusions mèdiques és el que figura en l'Ordre de la Conselleria d'Administració Pública, de 5 de desembre de 1994 (DOGV de 23 de desembre de 1994), rectificada per l'Ordre de 22 de desembre de 1997 (DOGV del 3 de febrer de 1998), de la Conselleria de Presidència, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
Valoració dels mèrits
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades pels concursants, d'acord amb l'escala següent:
  
Títol de doctor: 10 punts
  
Llicenciat o equivalent : 8 punts
  
Diplomat universitari o equivalent: 7 punts
  
Diplomat en criminologia: 7 punts
  
Batxillerat, Formació Professional de Segon Grau, accés a la universitat: 5 punts
  
Superació de les proves d'accés a la universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat solament es computarà una d'aquelles. La possessió del títol de Batxillerat o Formació Professional de Segon Grau exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal, consolidat dins de la carrera administrativa, de la manera següent:
  
a) Per tenir un grau personal superior a 15: 3 punts
  
b) Per tenir un grau personal igual a 15 : 2 punts
  
c) Per tenir un grau personal inferior a 15: 1 punt
  
3. Antiguitat
  
Fins a un màxim de 20 punts.
  
Per cada any complet d'antiguitat en la mateixa escala i categoria de la Policia Local o superior: 1,50 punts
  
Per cada any complet d'antiguitat i categoria inferior de la policia local: 1,25 punts
  
Per cada any complet d'antiguitat en altres forces o cossos de seguretat: 0,50 punts per any complet, fins a un màxim de 10 punts.
  
Per cada any complet d'antiguitat en qualsevol administració pública: 0,25 punts per any complet, fins a un màxim de 10 punts.
  
4. Altres mèrits
  
Fins a un màxim de 15 punts.
  
a) Coneixement del valencià acreditat amb el certificat oficial de la Junta Qualificadora de Coneixements de Valencià:
  
- Coneixements Orals: 0,75 punts
  
- Certificat de Grau Elemental: 1,25 punts
  
- Certificat de Grau Mitjà: 2,50 punts
  
- Certificat de Grau Superior: 3 punts
  
b) Coneixement d'un o més idiomes comunitaris, acreditats documentalment mitjançant certificació expedida per la facultat o escola oficial reconeguda: 3 punts cada un.
  
La superació dels distints cursos complets que formen els estudis oficials de les distintes facultats o escoles oficials es valorarà amb 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs
  
Fins a un màxim de 30 punts.
  
Per la realització de cursos organitzats pel Ministeri de l'Interior (o altres ministeris, relacionats amb la funció policíaca i ajustats al barem següent), l'Institut Valencià de Seguretat Pública o organismes anàlegs, o en escoles de policia de les corporacions locals, reconeguts per l'Institut Valencià de Seguretat Pública, ajustats al barem següent:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima establida més amunt, la puntuació d'aquests s'obtindrà per la suma del còmput d'hores i/o assistència a aquests. En el cas d'haver impartit hores com a professor en els cursos, es puntuarà amb el barem corresponent al certificat d'aprofitament, sense que se supere per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri d'Interior o altres ministeris o conselleries relacionats amb la funció policíaca o organismes anàlegs, escoles de policia de les corporacions locals o de les comunitats autònomes, ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no es puntuaran.
  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No es puntuaran si ja es van tenir en compte a efectes de titulació acadèmica per a promoció interna.
  
6. Premis, distincions i condecoracions
  
Fins a un màxim de 10 punts.
  
- Per estar en possessió de la Placa Col·lectiva al Mèrit Policíac de la Generalitat Valenciana: 1 punt
  
- Per estar en possessió de la Placa Individual al Mèrit Policíac de la Generalitat Valenciana: 3 punts
  
- Per estar en possessió de la medalla al mèrit policíac de la Generalitat Valenciana: 2 punts
  
- Per ser objecte de felicitació o menció individual pel director general de la Conselleria competent en matèria de policia local: 1 punt per cada una
  
- Per ser objecte de felicitació o menció col·lectiva pel director general de la Conselleria competent en matèria de policia local: 0,25 punts per cada una
  
- Per condecoracions concedides per altres administracions públiques en reconeixement a la lloable, extraordinària i meritòria actuació policíaca a títol individual, 0,50 punts per cada una. Si la condecoració és concedida a títol col·lectiu la puntuació serà de 0,25 punts cada una.
  
- Per premis, distincions, felicitacions o mencions concedides per altres administracions públiques en reconeixement a la lloable, extraordinària i meritòria actuació policíaca a títol individual, 0,25 punts per cada un.
  
7. Altres mèrits
  
Fins a un màxim de 4 punts.
  
Es valoraran els coneixements relacionats amb l'administració i gestió de recursos humans, informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el pla de formació contínua i altres degudament acreditats i no valorats en els apartats anteriors, lliurement considerats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris realitzats amb l'activitat policíaca, i reconeguts per l'Institut Valencià de Seguretat Pública, es valorarà fins a un màxim de 0,50 punts.
  
Les publicacions relacionades amb l'activitat policíaca es valoraran fins a un màxim de 0,75 punts per cada una.
  
8. Prova i entrevista personal
  
Es realitzarà davant del tribunal qualificador i es valorarà fins a un màxim de 10 punts, amb el contingut i la puntuació que s'indica a continuació:
  
a) Coneixements del terme municipal, llista de carrers, serveis, institucions, organització i administració municipals i altres de particular interés per a la població local de l'Ajuntament d'Alcoi, s'acreditaran mitjançant la superació d'una prova objectiva, que consistirà en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
b) Entrevista personal. S'hi valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arriben a un mínim de 20 punts.